stanford-oval/wikipedia huggingface dataset:
נאשה
הערות שוליים

1 2 3 4 5  Ron Neumeyer, Camille Sebastien Nachet (1799 - 1881), Microscopy UK
1 2 3 4  People: Nachet et Fils (I), Department of the History of Sciene, Harvard University
נשקי מקמילן

חברת McMillan Firearms (בתרגום חופשי: "נשקי מקמילן", בעבר חברת האחים מקמילן) היא חברה אמריקאית המייצרת כלי ירייה ונשק קל ומתמחה ברובי צלפים.
הרובה הידוע ביותר שלה הוא המקמילן TAC-50, רובה צלפים כבד וארוך טווח בקליבר 0.5 BMG שמשמש גם כרובה נגד ציוד ומחזיק בשיא הצליפה הארוכה ביותר. בנוסף היא מייצרת את רובי הצלפים מקמילן TAC-300, מקמילן TAC-308 ומקמילן TAC-338, כולם בעלי דיוק של 0.5 דקת קשת. היא גם מייצרת את משפחת רובי ה-ALIAS, בהם המקמילן ALIAS CS5 ורובי ציד.
החברה הוקמה כחברת האחים מקמילן בשנות ה-80 של המאה ה-20 על ידי האחים מקמילן. המפעל הראשי שלה והמטה נמצאים בפיניקס, אריזונה.  היא הונפקה ב-2007 כחברת McMillan Firearms Manufacturing ונמכרה ב-2013 לחברת Strategic Armory Corps. רובי החברה נמצאים בשירות כוחות מיוחדים ברחבי העולם, בהם של ארצות הברית, ישראל וקנדה.
נאור פסר

נאור פסר (נולד בפתח תקווה ב-18 באוקטובר 1985) הוא כדורגלן עבר ישראלי ששיחק בעמדת המגן השמאלי.
קריירה

פסר גדל במחלקת הנוער של מכבי פתח תקווה, שם שיחק מגיל 6. ב-30 בספטמבר 2003 ערך את הופעת הבכורה שלו בקבוצה הבוגרת, כאשר נכנס כמחליף במשחק נגד עירוני קריית שמונה במסגרת גביע הטוטו. את עונתו הראשונה בבוגרים של פתח תקווה סיים פסר עם שער אחד ב-11 הופעות בכל המסגרות. במקביל היה פסר המגן השמאלי והקפטן של הנבחרת הנוער של ישראל, במדיה ערך 20 הופעות. בעונת 2006/2007 ערך 10 הופעות במדי הנבחרת הצעירה.
בקיץ 2010 הושאל פסר לשנתיים להפועל רמת השרון, עמה העפיל לליגת העל בעונתו הראשונה בקבוצה. בקיץ 2012 חזר למכבי פתח תקווה לאחר שירדה לליגה הלאומית, וכעבור עונה אחת העפיל עמה בחזרה לליגת העל.
לקראת עונת 2014/2015, לאחר עזיבתו של ניצן דמארי, מונה פסר לקפטן מכבי פתח תקווה. בתום עונת 2018/2019 ירד עם הקבוצה שוב לליגה הלאומית.
בקיץ 2019 לאחר 16 שנה במכבי פתח תקווה, חתם פסר בהפועל מרמורק מליגה א'.
בנובמבר 2020 חתם בהפועל אשקלון מליגה א'.
ב-30 באוגוסט 2021, פסר חתם בהפועל הוד השרון מליגה ב'.
ב-15 בנובמבר 2022 פרש ממשחק פעיל.
למד לתואר ראשון בחינוך וחברה עם התמקדות בהכשרות בספורט בקריה האקדמית אונו.
הערות שוליים

↑  מהאצטדיון לספסל הלימודים, haifahaifa ‏4 בנובמבר 2018
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
נאות פרס

| --- | --- |

 מידע
 עיר:  חיפה
 תאריך ייסוד:  2014
 על שם:  שמעון פרס
 קואורדינטות:  32°46′59″N 34°58′05″E﻿ / ﻿32.783179°N 34.968132°E﻿ / 32.783179; 34.968132
 שכונות נוספות בחיפה
  (למפת חיפה מוגדלת) נאות פרס(למפת חיפה רגילה) נאות פרס(למפת הגליל המערבי רגילה) נאות פרס(למפת הגליל המערבי מוגדלת) נאות פרס
 
שכונת נאות פרס לצד אצטדיון סמי עופר ופארק מת"ם.
נאות פרס היא שכונה במורדות הדרומיים של העיר חיפה. השכונה ממוקמת בקרבת פארק מת"ם, בכניסה הדרומית לחיפה מכביש מספר 4. השכונה נקראת על שמו של נשיא המדינה התשיעי, שמעון פרס, והיא השכונה הראשונה שנקראת על שמו.
היסטוריה

בשנת 2005 יזם ראש עיריית חיפה יונה יהב את שינוי תוכנית בניין עיר לאזור, עד אז ייעודי הקרקע היו לספורט, נופש פנאי ומלונאות, במקום תוכננה באותה עת הקמת אצטדיון סמי עופר ומספר מלונות, יהב ביקש לשנות את היעוד של חלק מהשטח למגורים, לבניית 1,000 יחידות דיור. בסמוך כבר הוקמו בסוף שנות ה-90 של המאה ה-20, מרכז הקונגרסים הבינלאומי, קניון חיפה וקניון קסטרא, מטה חברת החשמל, תחנת רכבת ופארק מת"מ (שהוקם כבר בשנות ה-70), אך הוא היה שומם החל משעות הערב.
בינואר אישרה הוועדה המקומית ואחר כך בנובמבר 2011, אישרה הוועדה לדיור לאומי במחוז חיפה תוכנית להקמת 1,400 דירות, מתוך סך של 5,000 דירות במתחם כולו. בחלק זה של התוכנית שאושר, נבנו 1,400 יחידות דיור בצפיפות של 14 דירות לדונם, על פני שטח של כ-228 דונם, בבינוי מרקמי ברובו בגובה של 7-8 קומות, בצד מספר בניינים שיהיו בני 13 קומות. מרבית השטח הוא בבעלות מינהל מקרקעי ישראל וחלקו הנותר הוא בבעלות פרטית. התוכנית הקצתה תמהיל של 25% דירות קטנות שמיועדות לזוגות הצעירים ושטחי ציבור פתוחים בהיקף של כ-41 דונם. עוד הקצתה התוכנית 21 דונם למבנים ומוסדות ציבור. ב-26 דצמבר 2012 אישרה הוועדה המחוזית לתכנון ובנייה חיפה את תוכנית "מגדלי קסטרא" בצפון השכונה, הכוללת תוספת זכויות בנייה לשני מגדלים בשטח מגרש החנייה של קניון קסטרא. הפרויקט כולל שני מגדלים במגרש בשטח 3.8 דונם הצמוד למבנה הקניון: מגדל דיור מוגן לגובה 30 קומות ומגדל משרדים בגובה 17 קומות.
בתחילת 2013, שיווקה המדינה את הקרקעות בשכונה במחירים נמוכים, במטרה שיוצעו למכירה מאות דירות במחירים של פחות ממיליון שקל לזוגות הצעירים. אולם בפועל, התרחשה עליית מחירים מהירה, כאשר כ-50% מדירות נמכרו למשקיעים.
השכונה נחנכה רשמית באוקטובר 2014 במעמד נשיא המדינה לשעבר שמעון פרס, וראש עיריית חיפה יונה יהב.
ביוני 2018, אושרה התוכנית להקמת השלב השני של השכונה. במסגרת התוכנית ייבנו 5,072 דירות חדשות, לכ-20,000 תושבים, בצפיפות של 17.4 דירות לדונם על שטח של 748 דונם שבבעלות רשות מקרקעי ישראל, בין אצטדיון סמי עופר לגבול חיפה וטירת כרמל. התוכנית תיצור רצף בנוי בין שתי הערים.
הערות שוליים

↑  דוד חיון, ‏שינוי מפתיע בקרית הספורט בדרום חיפה: אפשרות ל-1,000 יח"ד, באתר גלובס, 22 במאי 2005
↑  רנית נחום-הלוי, חיפה ממשיכה לייצר ביקושים - אושרה בנייתן של 1,391 דירות במבואות הדרומיים בעיר, באתר TheMarker‏, 14 בינואר 2010
↑  מיכל מרגלית, ‏1,400 דירות במבואות הדרומיים של חיפה אושרו בווד"ל, באתר גלובס, 8 בנובמבר 2011
↑   נמרוד בוסו, גיל דנקנר יקים שני מגדלים בצמוד לקניון קסטרא בחיפה, באתר TheMarker‏, 17 בינואר 2013
↑   נמרוד בוסו, השכונה בחיפה שיועדה לזוגות צעירים הפכה ללהיט של יזמים, באתר TheMarker‏, 16 באוגוסט 2013
↑  הילה ציאון ואחיה ראב"ד, חיפה: נחנכה שכונה חדשה ע"ש שמעון פרס, באתר ynet, 7 באוקטובר 2014
↑  יגאל חי, אושרה התוכנית להרחבת נאות פרס ב-5,072 דירות, באתר כלבו – חיפה והצפון, 19 ביוני 2018
נאום הציונות

| --- | --- |

רלף קליין
 תאריך:  7 באפריל 1977 
 שפה:  אנגלית 
 נואם:  רלף קליין
 מקום:  בלגרד 
 
"נאום הציונות" הוא הכינוי שניתן לנאום שנשא מאמן מכבי תל אביב בכדורסל רלף קליין ב-7 באפריל 1977 במהלך תדריך הקבוצה בטרם משחק הגמר בעונת 1976/1977 בגביע אירופה לאלופות בכדורסל נגד מובילג'ירגי וארזה. המשחק נערך בבלגרד, יוגוסלביה, ובסופו ניצחה מכבי תל אביב בתוצאה 77–78, וזכתה לראשונה בגביע אירופה. הנאום נחשב לאחד הנאומים הגדולים בתולדות הספורט הישראלי, וככזה שהייתה לו השפעה משמעותית על השחקנים במהלך המשחק.
רקע

במסגרת עונת 1976/1977 בגביע אירופה לאלופות, הצליחה מכבי תל אביב לראשונה בתולדותיה להעפיל לגמר, לאחר הניצחון המפורסם על צסק"א מוסקבה בבית חצי הגמר.
הגמר נקבע ל-7 באפריל 1977, ונערך בבלגרד, יוגוסלביה. על התואר נאבקה מכבי נגד מובילג'ירגי וארזה אלופת איטליה. וארזה הגיעה לגמר כפייבוריטית ברורה – בהיותה אלופת אירופה של השנתיים הקודמות, ולאחר שניצחה את מכבי תל אביב באותה עונה פעמיים בקלות, כולל ניצחון בהיכל יד אליהו בפער של 23 נקודות. כמו כן הייתה זו ההופעה השמינית ברציפות של האיטלקים בגמר. הגמר עורר התעניינות עצומה בישראל.
הנאום

בטרם יצאה הקבוצה באוטובוס ממלון "יוגוסלביה", שבו השתכנה בדרכה להיכל פיוניר של בלגרד ששם ייערך המשחק, קיים מאמן הקבוצה, רלף קליין את התדריך המקצועי הלפני אחרון לשחקניו בצהריים, כמה שעות לפני המשחק באחד מחדרי המלון. התדריך המקצועי, שנערך באנגלית, הפך בעצם לנאום מוטיבציה המאמן:
כעת אנו לפני התחנה האחרונה. אתם לפני הדבר הגדול ביותר שיכול לקרות לספורטאי או לכדורסלן – להיות אלוף אירופה ואתם מאוד קרובים לכך. אך עליכם לעלות לפרקט עם חיוך על הפנים, לא להיות לחוצים מידי ולתת להם להיות הלחוצים.
הלילה, בשעה 9 וחצי, מדינת ישראל תצפה בכם. מובילג'ירגי וארזה היא רק קבוצה של וארזה. אני לא חושב שבנאפולי מישהו בכלל יודע מי זו מובילג'ירגי וארזה. אבל אתכם – מדינה שלמה תשב ותראה בטלוויזיה. במשחק הזה אנחנו יכולים לנצח, אנחנו יכולים להפסיד, אבל כשנעלה לפרקט אנחנו צריכים להילחם! כל אחד צריך לתת את ה-100% שלו! את המקסימום שהוא יכול לעשות! זה הטופ של קריירת הכדורסל שלכם! יותר מזה אתם לא יכולים לקבל! מובילג'ירגי וארזה לא תיתן לכם מתנה, אתם צריכים לקחת את זה! אתם צריכים לקחת את זה בשבילכם בידיכם! ושוב אתם יכולים לעשות את זה ואנחנו נעשה את זה! זה אומר שעלינו להלחם. עלינו לדעת שאנחנו יכולים לנצח ואנו יכולים להפסיד אבל אנחנו נעשה את זה כמו ספורטאים.
המקור באנגלית
And now we are now before the last station. You are before the biggest thing that can happen for any sportsman and for any basketball player to be the champion of Europe and you
are very close to it. But we have to be we have to go to the floor with a smiling on our face, not to get too be nervous let them be nervous.
Tonight in nine thirty Israel will be watching you. Mobilegirgi Varese is only a team for Varese. I don’t think that in Napoli no one even knows who is Mobilegirgi Varese. But you are now watched in television by all the country. In this game we can win, we can lose but when we go up on the floor we just have to fight! Everybody has to do his 100%. Maximum that he can do! That is the top of your basketball career! More than this you cannot get!  Mobilegirgi Varese will not give you a gift, you have to take this!  You have to take this for you in your hands! And again you can do it we will do it! This means we have to fight. We have to know that we can win and we can lose but we will do that like sportsmen.
לימים תיאר רלף קליין את הסיטואציה: "שררה דממה. רק קוֹלי נשמע. הסתכלתי לשחקנים בעיניים. המבטים שלי ושלהם נפגשו. הרגשתי שאני מדבר אליהם. הם היו מתוחים ודרוכים. ידעתי שהם מרוכזים ומקשיבים לי. הטפתי להם ציונות".
השפעת הנאום

הנאום נחשב לאחד הנאומים הגדולים בתולדות הספורט הישראלי וככזה שהייתה לו השפעה מכרעת על השחקנים. במשחק עצמו, ניצחה מכבי תל אביב בתוצאה 77–78 וזכתה בגביע אירופה לאלופות, הראשון של קבוצת כדורסל ישראלית ולדעת רבים גם ההישג הספורטיבי הגדול ביותר שידעה ישראל עד לאותה העת. 200,000 איש חגגו בפארק הלאומי את זכייתה של הקבוצה בגביע ו-150,000 איש קיבלו את פניה של הקבוצה עם שובה לישראל.
בנאומו, הצליח קליין להעצים את הנחישות והמוטיבציה של השחקנים. כמו כן הצליח קליין להעביר לשחקניו את המסר שלעומת האיטלקים שרק העיר שלהם עומדת אחריהם – כאן כל מדינת ישראל מחזיקה להם אצבעות. לימים, תיאר מוטי ארואסטי את הנאום: "רלף בגדולתו זה נאום הציונות שלו בבלגרד ב-1977. לפני המשחק הוא נתן נאום פשוט בלתי נשכח. זה היה חלק מאוד גדול בשביל מי שישב שם. היה לזה חלק גדול מאוד בהבאת גביע אירופה הראשון למדינת ישראל".
הנאום שודר בישראל, כאשר עד אז מעולם לא שמעו צופי הטלוויזיה בישראל נאום מוטיבציה ותדריך מקצועי מסוג זה. דלתות חדרי ההלבשה בהם מתקיימים בדרך כלל התדריכים האחרונים לפני שריקת הפתיחה עד אז היו נעולות ומוגפות בפני התקשורת. בשנת 2008 נבחר הנאום על ידי אתר ynet כנאום הגדול ביותר במצעד נאומי מאמני הכדורגל והכדורסל הישראלי.
הערות שוליים

1 2 3  פוסט 194, הבלוג של יואש אלרואי
↑  פוסט 334, הבלוג של יואש אלרואי
1 2  אהוד כהנים ואיזי עין דור, מצעד הנאומים - דברי המאמנים שעשו לנו את זה, באתר ynet, 30 בספטמבר 2004
נלסון דיבל

נלסון דיבל (באנגלית: Nelson W. Diebel; נולד ב-9 בנובמבר 1970). הוא שחיין אמריקאי בעבר. הוא אלוף אולימפי, בעל שתי מדליות זהב שהתמחה בסגנון חזה.
ביוגרפיה

דיבל נולד בהינדסדייל, אילינוי. הוא למד בקולג' של אוניברסיטת פרינסטון.
באליפות הפאן פסיפיק בשחייה שנערכה בטוקיו, יפן בשנת 1989 זכה דיבל במדליית כסף במשחה ל-200 מטר חזה בתוצאה של 2:14.94 דקות אחרי בן ארצו יריבו מייק בארומן שקבע שיא עולם חדש של 2:12.89 דקות.
במשחקים הפאן-אמריקאיים שנערכו בהוואנה, קובה בשנת 1991 זכה דיבל במדליית כסף במשחה ל-200 מטר חזה בתוצאה של 2:16.08 דקות.
ביוגרפיה > אלוף אולימפי

באולימפיאדת ברצלונה (1992) זכה דיבל בשתי מדליית זהב, במשחה ל-100 מטר חזה בשיא אולימפי חדש של 1:01.50 דקות, לפני שיאן העולם נורברט רוז'ה מהונגריה (1:01.68 דקות) ופיל רוג'רס מאוסטרליה (1:01.76 דקות) ובמשחה שליחים 4x100 מטר מעורב ביחד עם ג'ף ראוס, שקבע כשחיין ראשון שיא עולם חדש במשחה ל-100 מטר גב (53.86 שניות), פאבלו מוראלס וג'ון אולסן בהשוואת שיא העולם בתוצאה של 3:36.93 דקות, לפני המשלחת המאוחדת (3:38.56 דקות) וקנדה (3:39.66 דקות). הוא שחה את סגנון החזה ב"זינוק שליחם" בתוצאה של 1:01.45 דקות. שיא עולם זה החזיק מעמד עוד 4 שנים ונשבר באולימפיאדת אטלנטה (1996).
נוגראד

נוגראד (בהונגרית: Nógrád) הוא מחוז בחלקה הצפוני של הונגריה. מצפון גובל המחוז עם סלובקיה, ממזרח עם מחוז בורשוד-אבאוי-זמפלן, מדרום־מזרח עם מחוז הווש ומדרום־מערב עם מחוז פשט. בירת המחוז היא שלגוטריאן.
באוכלוסייתו, מחוז נוגראד הוא הקטן ביותר מכל מחוזות הונגריה.  גם בשטחו, הוא במקום הלפני האחרון לפני מחוז קומארום-אסטרגום.
מחוז נוגראד מפורסם בארכיטקטורה היסטורית של כנסיות עתיקות הבנויות בסגנון גותי ובמצודות אבן המתוארכות למאה ה-13. רוב שטחו הוא הררי ולכן צורת ההתיישבות האופיינית למחוז היא של כפרים קטנים המפוזרים בעמקים.
היסטוריה

מחוז נוגראד ההיסטורית (בלטינית: comitatus Neogradiensis, בגרמנית: Neuburg או Neograd, בסלובקית: Novohrad) נוסד עוד בממלכת הונגריה. היא מוזכרת בפעם הראשונה ב-1303 אך הוקמה כנראה בתקופת שלטונו של אישטוון הראשון, מלך הונגריה. ב-1920, בעקבות הסכם טריאנון, הועבר חלקו הצפוני של המחוז (כ-42% משטחו) לצ'כוסלובקיה. שטחו הנוכחי של המחוז נקבע ב-1950 במסגרת הגדרה מחודשת של המחוזות בהונגריה. החלק הצפוני של המחוז ההיסטורי נמצא כיום בתחום סלובקיה כחלק ממחוז באנסקה ביסטריצה.
נלסון מונטה

נלסון מאסדו מונטה (בפורטוגזית: Nélson Macedo Monte; נולד ב-30 ביולי 1995 בוילה דו קונדה שבפורטוגל) הוא כדורגלן פורטוגזי המשחק בעמדת הבלם בקבוצת אלמריה מהליגה הספרדית השנייה.
קריירת מועדונים

מונטה גדל במחלקת הנוער של בנפיקה ליסבון, ובשנת 2012 חתם במחלקת הנוער של ריו אבה מליגת העל הפורטוגלית. ב-12 באפריל 2014 הוא ערך את הופעת הבכורה שלו במועדון, בהפסד 1–2 לאולהאננסה במסגרת המחזור ה-27 בליגה לעונת 2013/2014. במשך שמונה עונות בקבוצה הבוגרת של המועדון, כולן בליגת העל הפורטוגלית, ערך מונטה 103 הופעות ליגה. בתום עונת 2020/2021 ירדה קבוצתו לליגה הפורטוגלית השנייה.
בקיץ 2021 חתם בדניפרו-1 מליגת העל האוקראינית. בפברואר 2022 החלה הפלישה הרוסית לאוקראינה ומונטה ברח לרומניה ממנה טס בחזרה למולדתו. ב-7 במרץ 2022 הכריזה פיפ"א על הקפאת החוזים של הקבוצות האוקראיניות עם השחקנים הזרים ואנשי צוות המקצועי זרים בעקבות הפלישה עד לסיום העונה וכעבור שבוע מונטה הצטרף לאלמריה מהליגה השנייה בספרד עד לסיום העונה.
הערות שוליים

↑  Nelson Monte reforça o FC Porto באתר RTP, ‏ 1 בפברואר 2016 (בפורטוגזית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נלסון מונטה".
נאות מרדכי

| --- | --- |
צילום מהאוויר של נאות מרדכי. ברקע כפר בלום ושדה נחמיה
מדינה: ישראל ישראל
מחוז: הצפון
מועצה אזורית: הגליל העליון
גובה ממוצע: ‎75 מטר
תאריך ייסוד: 1946
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 694 תושבים
    - שינוי בגודל האוכלוסייה: ‎2.8% בשנה
 מפת מיקום  מפה דינמית   (למפת אצבע הגליל מוגדלת) נאות מרדכי(למפת אצבע הגליל רגילה) נאות מרדכי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נאות מרדכי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נאות מרדכי33°09′36″N 35°35′48″E﻿ / ﻿33.1600757125512°N 35.5967868482625°E﻿ / 33.1600757125512; 35.5967868482625  heמפת היישובים של מועצה אזורית הגליל העליון (in English: Upper Galilee Regional Council) באדום - נאות מרדכי בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

מרדכי רוזובסקי, ממנהיגי יהדות ארגנטינה
נְאוֹת מָרְדְּכַי הוא קיבוץ השוכן בצפון הארץ בעמק החולה, כ-5 ק"מ דרומית מזרחית לעיר קריית שמונה, בתחום השיפוט של מועצה אזורית הגליל העליון.
היסטוריה

הקיבוץ הוקם ב-2 בנובמבר 1946 על ידי עולים מצ'כיה, גרמניה ואוסטריה. בתחילת ההתיישבות במקום אסרו השלטונות הבריטיים על השלמת בנייתם של צריפים במקום עד בירור טענות ערביי הסביבה לגבי הבעלות על הקרקעות של הקיבוץ.
ב־1947, אישרה ועדת השמות את מתן השם "נאות־מרדכי" לקיבוץ, לזכרו של מרדכי רוזובסקי, ממנהיגי התנועה הציונית בארגנטינה ויושב־ראש דירקטוריון הקק"ל שם. אישורו של שם זה היה קשור בהתחייבות הקק"ל, שניתנה על רקע מפעל איסוף כספים שאורגן למענה בארגנטינה.
ב-1954, הצטרפו לקיבוץ 30 עולים מארגנטינה (וביניהם משה ענבר (ניסלבאום)), שהשתייכו לתנועת הנוער החלוץ למרחב. כמו כן קלט הקיבוץ עולים נוספים מצפון אפריקה וארגנטינה וכן תושבי ישראל.
בעבר הקיבוץ נודע בתוצרת התפוחים שלו ובייצור סיידר. עם השנים נעקרו מטעי הקיבוץ וההשקעה עברה לחברת הנעליים "טבע נאות" שהוקמה בשנת 1942 קודם בקיבוץ געתון ובתל אביב על ידי עולה מצ'כוסלובקיה, גדעון שויער, ועברה יחד איתו לנאות מרדכי. השם "טבע נאות" ניתן למפעל בשנת 1986. בקיבוץ מגדלים גם גידולי שדה ונשירים כמו כן מייצרים פוליאתילן חוסם קרינה על-סגולה לחממות (חברת פלריג). מפתחים גם את ענף התיירות.
בעקבות משבר כלכלי עמוק בקיבוץ, הוחלט בסוף שנת 1998 על ידי האספה הכללית של הקיבוץ על שינוי ראשוני בארחות החיים, ונקבעה האפשרות העקרונית לשיוך דירות המגורים לחברי הקיבוץ. באוגוסט 2002 הוחלט בפועל על שיוך הדירות לחברים. בספטמבר 2005 החליטה אספת החברים על מכירת מרבית השליטה במפעל "טבע נאות" תמורת 77 מיליון שקלים, ובספטמבר 2006 הוחלט שחלק מהתמורה תחולק בין החברים בצורת תקציב נוסף.
בספטמבר 2009 גרם קצר חשמלי לשריפה בחדר האוכל הישן. נשרף מועדון הצעירים (הפאב) בית הכנסת ועוד כמה מתקנים שהיו סמוכים למבנה. את ספר התורה הצליחו להציל וגם את כלי הנגינה שהיו מאוכסנים בסמוך. אך מועדון הצעירים, על הרהיטים והמתקנים שבו, נשרף.
בשנת 2009 הופק הסרט "נדנדות העץ" שצולם בקיבוץ על ידי נעה מאירסון, המתאר את מצבו של הקיבוץ מבעד לעיני זקני הקיבוץ העובדים במפעל לייצור צעצועי עץ במקום. הסרט הוצג במסגרת פסטיבל דוקאביב בשנת 2010.
במרץ 2014 נמכרו המניות של טבע נאות שנותרו לקיבוץ תמורת 300 מיליון שקלים.
עם מייסדיו של הקיבוץ נמנים אהוד אבריאל - פעיל ההגנה והמוסד לעלייה ב' ודיפלומט, ודן לנר - מצנחני היישוב, לוחם פלמ"ח, ואלוף בצה"ל.
הסופרת, חברת הפרלמנט האיטלקי פיאמה נירנשטיין שהתה במשך מספר חודשים בקיבוץ לפני ובעת מלחמת ששת הימים וחוויותיה מאותה תקופה ובעיקר "קבלת הפנים" שקיבלה מחבריה הקומוניסטים כשחזרה מהקיבוץ לאיטליה, הם שעיצבו לדבריה את השקפת עולמה הימנית והפרו ישראלית.
ב-1967–1968 ביקרה בקיבוץ הצלמת אנה ריבקין-בריק וצילמה בו את הספר "מרים גרה בקיבוץ" (Miriam Lives in a Kibbutz) שכתבה העיתונאית קורדליה אדוורדסון. הספר יצא לאור ב-1969 ולא תורגם לעברית. הבמאית דבורית שרגל מספרת על הצילומים בשניים מסרטיה: "איפה אלה קרי ומה קרה לנוריקו-סאן?" ו"הרביעי בטרילוגיה".
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  נדחה בירור עניין אדמות "נאות מרדכי", דבר, 8 בנובמבר 1946
↑  יוסי כץ, ועדת השמות של הקק"ל וקביעת שמות היישובים היהודיים בתקופת המנדט, עיונים בתקומת ישראל 9, 1999, עמ' 280–315, בעמ' 301
↑  ע"א 7966/08 שפק נ' קיבוץ נאות מרדכי, סעיף י"ג
↑  נדנדות העץ, באתר יוטיוב
↑  נאות מרדכי מוכר את שארית מניותיו בטבע נאות, באתר פורבס
↑  "ישראל היום", ריאיון עם פיאמה נירנשטיין, 4 בנובמבר 2011
| --- | --- |
בקרת זהויות :  NLI: 987007467969105171 
מפעל הנעליים של הקיבוץ, 1964
חדר האוכל הישן בקיבוץ עומד לקרוס, 2009
נויקלן (רובע)

נויקלן (Neukölln) הוא אחד מ-12 הרבעים המרכיבים את העיר ברלין, בירת גרמניה.
רובע נויקלן שוכן בדרום ברלין. כל השכונות המרכיבות את נויקלן שכנו לפני נפילת חומת ברלין ב-1989 במערב ברלין. רובע נויקלן גובל ברבעים פרידריכסהיין-קרויצברג מצפון, טרפטו-קפניק ממזרח, טמפלהוף-שנברג ממערב ובמדינת ברנדנבורג מדרום. רובע נויקלן לא הושפע מרפורמת השכונות של ברלין ב-1 בינואר 2001, כיוון שבאותה העת התגוררו בו למעלה מ-200,000 תושבים.
רובע נויקלן מורכב מ-5 שכונות:
נויקלן (Neukölln)
בריץ (Britz)
בוקו (Buckow)
רודו (Rudow)
גרופיוסשטאדט (Gropiusstadt)
כמעט מחצית מתושבי הרובע מתגוררים בשכונה נויקלן, אשר הקנתה לרובע את שמו. זוהי השכונה המאוכלסת ביותר מכל 95 שכונות ברלין, והרביעית מבחינת צפיפות האוכלוסין.
נוגעת באושר

"נוגעת באושר" הוא אלבום האולפן העשירי של הזמרת הישראלית אילנה אביטל. את האלבום הוציאה לאור חברת התקליטים IMP רקורדס בשנת 2001. מתוך האלבום הצליחו השירים "ריגוש זמין" (עם אדי בטלר), "היי" ושיר הנושא "לגעת באושר". באלבום שבעה שירים ורצועת בונוס אחת: גרסת רמיקס באנגלית ל"היי".
רשימת רצועות

| מס' | שם | משך |
| --- | --- | --- |
| 1. | לגעת באושר  | 3:01 |
| 2. | ריגוש זמין (בהשתתפות אדי בטלר)   | 3:47 |
| 3. | היי  | 3:35 |
| 4. | אל תלך מכאן  | 3:56 |
| 5. | אחייה גם אחרייך  | 3:34 |
| 6. | מול הים  | 3:13 |
| 7. | שחרר קצת אהבה  | 3:19 |
| 8. | Hey (רמיקס)   | 3:50 |
| משך כולל: | משך כולל: | 28:15 |
הערות שוליים

↑  אילנה אביטל – נוגעת באושר, דיסקוגס
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
ניסן כץ

| --- | --- |

 לידה:  2 ביוני 1974 (בן 50) חיפה, ישראל 
 סוגה מועדפת:  סרט תיעודי 
 מדינה:  ישראל 
 מקום לימודים:  המכללה האקדמית תל-חי 
 https://www.nisansun.com
 פרופיל ב-IMDb
 
ניסן כץ (‏נולד ב־2 ביוני 1974) הוא במאי ומפיק סרטים תיעודיים ויזם סטארט אפ שמתגורר ביעף
ביוגרפיה

כץ גדל בחיפה ולמד בתיכן עירוני ג'. סיים את לימודי הקולנוע בשנת 2000 במכללת תל חי.
בשנת 2001 סיים את סרטו הראשון: "הודו לה' כי טוב" על תופעת התרמילאות הישראלית בהודו ועל המפגש של התרמילאים עם ההורים. הסרט זכה להצלחה והוקרן במשך חודשים רבים בסינמטק תל אביב ולאחר מכן בערוץ 8 בטלוויזיה בישראל.
בשנת 2003 כץ הפיק וביים את סרטו השני "שוקו בננה בצפון קרוליינה" שגם הוא שודר בערוץ 8.
בשנת 2009 יצא הסרט השלישי של כץ, אותו הפיק וביים ביחד עם שותפו אייל זוסמן - "חדר הלבשה" סרט שמתעד את המתרחש בחדרי הלבשה של משחקי כדורגל ברחבי העולם כולל במקומות כמו נפאל, זנזיבר ונצרת. הסרט שודר בערוץ 8 ובערוצי טלוויזיה שונים בעולם כגון הטלוויזיה הציבורית בברזיל ובשווייץ והשתתף בפסטיבלים רבים כגון DOCSDF ו-vivisect fest.
כץ ביים בשנים 2010 ו-2011 שני סרטים תיעודיים ליום הזיכרון ששודרו בערוץ 10: "החיים על פי עומר" ו"נדב - נשמה".
בשנת 2012 הפיק כץ את הסרט בעין הסערה של הבמאית שלי חרמון, שהוא קו-פרודוקציה עם France 5 מצרפת ומכון Sundance Film Festival ארצות הברית. הסרט זכה לפרסים רבים בעולם כגון בתחרות היוקרתית JAPAN PRIZE ו-DOCMIAMI
בשנת 2014 סיים כץ שני סרטים חדשים: "לשתות משהו קר בלב מדבר" לרשות השידור ו"הנני כאן" - סיפורו של יקותיאל אדם (קותי).
בשנת 2015 הפיק ניסן כץ את הסרט "המסע" - סרט על משבר הזהות ומסע שורשים של צעירים קווקזים מהעיר באר שבע - הסרט שודר בערוץ 1 בישראל.
בשנת 2017 הפיק וביים סרט בשם "מחוץ למגרש" - סרט המספר את הסיפור של הכדורגל הערבי בישראל, כולל ראיונות וסיפורים של שחקנים כמו בירם כיאל, עלי עותמן, עבאס סואן ואחרים. הסרט שודר בתאגיד הישראלי.
בשנת 2017 התחיל ניסן פרויקט חדש בשם " ברוכים הבאים למהפכה" עבור יס דוקו - הסרט מתעד את תעשיית התרופות ואת המהפכה שמנסים חולי פרקינסון לחולל בתחום בעזרת חכמת ההמונים.
ניסן כץ הוא גם המייסד של חברת הסטארט אפ Make My Day.
הסטארט אפ מייצר מערכת חכמה לנהגים שעוזר להם לנהל את תכנון הנהיגה שלהם. הסטארט אפ זכה בפרסים רבים בתחרויות של חברות רכב כגון פורד, פולקסוואגן ומרצדס.
נוירו-ויז'ן

נוירו-ויז'ן היא טכנולוגיה ושיטת טיפול לא פולשנית, המשפרת את איכות הראייה על ידי שיפור התפקוד של מרכז הראייה הראשוני במוח (primary visual cortex). 
הטיפול מתרכז בשיפור הניגודיות ובעיבוד הראייה המתבצע במוח, ומשפר את הראייה באמצעות גירוי חזותי מדויק וספציפי הפועל על התאים המרכיבים את מרכז עיבוד הראייה במוח. הגירוי מגביר את הפעילות העצבית בתאים ספציפיים במוח, ובעזרת תהליך מבוקר של תרגול ואימון בטכניקה של למידה תפישתית (אנ'), נוצר שיפור משמעותי ברגישות לניגודיות (Contrast Sensitivity) וכתוצאה מכך, משתפרת גם חדות הראייה ואיכותה.
הטיפול פותח על ידי ד"ר אורי פולט, חוקר מוח ישראלי ממכון ויצמן למדע. בשנת 2001 נתקבל אישור מנהל המזון והתרופות האמריקאי לטכניקה טיפולית זו לטיפול בעין עצלה במבוגרים מעל גיל 9, לאחר שיעילות הטיפול הוכחה במחקרים קליניים מבוקרים.
עבודות קליניות רבות על טיפול נוירו-ויז'ן למגוון בעיות ראייה פורסמו בספרות הרפואית.
הטכנולוגיה עושה שימוש בגירויים חזותיים על שם גאבור Gabor Patch. דניס גאבור, פיזיקאי, חתן פרס נובל שפיתח אותן. מטרת הגאבור יוצרת גירוי ראייה חזותי אופטימלי בהיותה תואמת את השדות הרצפטיביים של הנוירונים בקורטקס הראייתי.
מחקרם של Hubel & Wiesel (טורסטן ויזל) מ-1959 בדק במעבדה את הפעילות החשמלית בקורטקס של חתול בתגובה לגירויים חזותיים שהציגו בפניו. מחקר זה גילה כי נוירונים ספציפיים בקורטקס הראייתי, מגיבים לגירויים חזותיים ספציפיים, וכי הפרמטרים המרכזיים המשפיעים הם מיקום הגירוי במרחב, תדר הגירוי והזווית שלו. על פריצת דרך מדעית זו בהבנה הראשונית של תהליך עיבוד הראייה המתרחש במוח זכו השניים בפרס נובל לרפואה ב-1981.
במחקר שנערך מאוחר יותר, על ידי אורי פולט ואחרים נצפה קשר ישיר בין עוצמת הניגודיות ובין תגובתו של הנוירון בקורטקס הראייתי, עד רמה מסוימת, וכי בתבניות חזותיות מוגדרות, ניתן להגיע לגירוי מוגבר ולפעילות נוירולוגית משמעותית. כמו כן נצפה, כי קיימות גמישות ויכולת למידה של הקורטקס הראייתי בעזרת תרגול שיטתי בתבניות אלו, המאפשר לשפר את התפקוד הראייתי גם במבוגרים. השיפור בתפקוד הראייתי בא לידי ביטוי בשיפור בניגודיות ובשיפור בחדות הראייה.